Lav et referat af nedenstående tekst:

Tekst:
Nu kan borgere i Hobro snart give deres mening til kende om det måske kommende højhusbyggeri. Teknik- og Miljøudvalget i Mariagerfjord Kommune har nemlig her til aften enstemmigt besluttet at gå videre med et 15. etagers nyt boligbyggeri i Hobro, der skal erstatte den faldefærdige ruin, Klochhuset. - Vi har længe ville have det gamle byggeri væltet. Det nye projekt er spændende, og så er det gennemarbejdet, hvor der er taget højde for sol, støj og lignende, siger udvalgsformand Jørgen Hammer Sørensen. Det betyder derfor nu, at forvaltningen skal udarbejde en ny lokalplan for området - og derudover kommer projektet i en såkaldt føroffentlighedsfase, hvor borgere kan give deres mening til kende. -  Jeg er bekymret for højden, for det gamle byggeri er kun fire etager, men nu arbejder vi videre på projektet, siger Jørgen Hammer Sørensen. Når den nye lokalplan er udarbejdet, skal Teknik- og Miljøudvalget tage stilling til, om projektet skal i høring. Kommende bygherre tilfreds Det er den lokale erhvervsmand Bent Dahl, direktør for BD Consult, der er bygherre på det måske kommende højhusprojekt, der vil rumme 32 boliger og parkeringskælder. - Jeg er rigtig glad for, at projektet nu går videre til næste fase, og jeg glæder mig til at arbejde videre med det, for jeg tror, det vil være et fremadrettet aktiv for Hobro, siger Bent Dahl. Det er planen, at det nye Klochhus skal være 46 meter højt. Det vil dermed blive den højeste boligbygning i Hobro. - Målet har hele tiden været at kreere et spændende, flot og visionært byggeri - på en meget besværlig grund. Og jeg tror, at folk i Hobro på sigt bliver glade for det, siger Bent Dahl. Se her, hvordan det nye Klockhuset kan komme til at se ud:

Referat:
Teknik- og Miljøudvalget i Mariagerfjord Kommune lagde vægt på, at skitseprojektet er gennemarbejdet og vil betyde, at det gamle Klochhus bliver revet ned.